P6_TA(2005)0234

Βιώσιμη εκμετάλλευση των αλιευτικών πόρων στη Μεσόγειο *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα και για την τροποποίηση των κανονισμών (ΕΟΚ) αριθ. 2847/93 και (ΕΚ) αριθ. 973/2001 (COM(2003)0589 — C5-0480/2003 — 2003/0229(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2003)0589) [1],

- έχοντας υπόψη το άρθρο 37 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C5-0480/2003),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Αλιείας (A6-0112/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ;

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

Τροπολογία 1

Αιτιολογική σκέψη 6

(6) Το σύστημα διαχείρισης που προβλέπεται στον παρόντα κανονισμό καλύπτει δραστηριότητες που έχουν σχέση με την αλιεία Μεσογειακών αποθεμάτων οι οποίες διεξάγονται από κοινοτικά σκάφη είτε σε κοινοτικά είτε σε διεθνή ύδατα, από σκάφη τρίτων χωρών σε αλιευτικές ζώνες κρατών μελών ή από υπηκόους της Ευρωπαϊκής Ένωσης στην ανοικτή θάλασσα της Μεσογείου.

(6) Το σύστημα διαχείρισης που προβλέπει ο παρών κανονισμός καλύπτει δραστηριότητες που έχουν σχέση με την αλιεία Μεσογειακών αποθεμάτων οι οποίες διεξάγονται από κοινοτικά σκάφη είτε σε κοινοτικά είτε σε διεθνή ύδατα, από σκάφη τρίτων χωρών σε αλιευτικές ζώνες κρατών μελών ή από σκάφη της Ευρωπαϊκής Ένωσης στην ανοικτή θάλασσα της Μεσογείου.

Τροπολογία 2

Αιτιολογική σκέψη 23

(23) Δεδομένου ότι η κοινοτική αλιεία αντιπροσωπεύει περισσότερο από το 75 % των αλιευμάτων ξιφία στη Μεσόγειο Θάλασσα, είναι σκόπιμο να τροποποιηθεί ο κανονισμός του Συμβουλίου (ΕΚ) αριθ. 973/2001 της 14ης Μαΐου 2001 για τη θέσπιση ορισμένων τεχνικών μέτρων για τη διατήρηση ορισμένων αποθεμάτων άκρως μεταναστευτικών ειδών προκειμένου να καθοριστεί ένα κοινοτικό ελάχιστο μέγεθος εκφόρτωσης και να θεσπιστούν προδιαγραφές για τα παραγάδια σύμφωνα με το όριο αυτό καθώς και τετράμηνη απαγόρευση αλιείας με παραγάδια για την προστασία των ιχθυδίων ξιφία.

(23) Δεδομένου ότι η κοινοτική αλιεία αντιπροσωπεύει περισσότερο από το 75 % των αλιευμάτων ξιφία στη Μεσόγειο Θάλασσα, είναι σκόπιμο να θεσπισθούν μέτρα διαχείρισης. Για την εξασφάλιση της αποτελεσματικότητας των μέτρων αυτών, είναι σκόπιμο τα τεχνικά μέτρα για τη διατήρηση ορισμένων αποθεμάτων άκρως μεταναστευτικών ειδών να θεσπιστούν από τον αρμόδιο περιφερειακό οργανισμό αλιείας. Αντιστοίχως, η Επιτροπή θα υποβάλει στη ΓΕΑΜ και στη Διεθνή Επιτροπή για τη Διατήρηση του Τόνου του Ατλαντικού (ICCAT), το ταχύτερο δυνατόν, κατάλληλες προτάσεις προκειμένου να καθοριστεί κοινοτικό ελάχιστο μέγεθος εκφόρτωσης για τις αλιευτικές δραστηριότητες στη Μεσόγειο και να θεσπιστούν προδιαγραφές ώστε τα παραγάδια να ανταποκριθούν προς το όριο αυτό. Εάν δεν επιτευχθεί συμφωνία εντός συγκεκριμένης προθεσμίας, η ΕΕ δεν εμποδίζεται να επιβάλει μέτρα συναφώς, μέχρις ότου επιτευχθεί οριστική συμφωνία επί πολυμερούς βάσεως.

Τροπολογία 3

Άρθρο 1, παράγραφος 1, στοιχείο A), σημείο II)

ii) από κοινοτικά αλιευτικά σκάφη στη Μεσόγειο Θάλασσα, εκτός των υδάτων που αναφέρονται στο σημείο (i)

ii) από κοινοτικά αλιευτικά σκάφη στη Μεσόγειο Θάλασσα, εκτός των υδάτων που αναφέρονται στο σημείο (i)· και

Τροπολογία 4

Άρθρο 1, παράγραφος 1, στοιχείο A), σημείο III)

iii) από υπηκόους κρατών μελών, με την επιφύλαξη της πρωταρχικής ευθύνης του κράτους σημαίας, στη Μεσόγειο Θάλασσα, εκτός των υδάτων που αναφέρονται στο σημείο (i), και

Τροπολογία 5

Άρθρο 2, σημείο 16α (νέο)

(16α) "παγίδες" σημαίνει αλιευτικά εργαλεία που τοποθετούνται σταθερά στον βυθό και λειτουργούν ως παγίδα για την σύλληψη θαλασσίων ειδών. Έχουν σχήμα καλαθιού, βαρελιού ή κλωβού και, στις περισσότερες περιπτώσεις, αποτελούνται από άκαμπτο ή ημιελαστικό σκελετό καλυμμένο με δίχτυ. Διαθέτουν ένα ή περισσότερα επίπεδα ή στόμια με λεία χείλη, που επιτρέπουν την είσοδο ειδών στο εσωτερικό τους. Ποντίζονται με τη χρήση της συρτής, της οποίας κάθε στοιχείο ενώνεται, ανά τακτά διαστήματα, με την κεντρική ορμιά.

Τροπολογία 6

Άρθρο 4

1. Απαγορεύεται η αλιεία με τράτες, δράγες, παγίδες, γρι-γρι, γρίπους συρόμενους από σκάφος, πεζότρατες ή παρόμοια δίχτυα πάνω από βυθούς με θαλάσσια βλάστηση (Posidonia oceanica) ή άλλα θαλάσσια φανερόγαμα, κοράλλια και αποικίες ασβεστούχων θαλάσσιων φυκιών.

Τροπολογία 7

Άρθρο 4, παράγραφος 1α (νέα)

1α. Απαγορεύεται επίσης η χρήση συρόμενων διχτυών σε βάθη μεγαλύτερα των 1000 μέτρων.

Τροπολογία 8

Άρθρο 5, παράγραφος 2

2. Βάσει των πληροφοριών αυτών, καθώς επίσης και οποιωνδήποτε άλλων σχετικών πληροφοριών για τον ίδιο σκοπό, το Συμβούλιο καθορίζει, πριν την 31η Δεκεμβρίου 2004, προστατευόμενες περιοχές οι οποίες βρίσκονται ιδίως στο σύνολό τους ή εν μέρει πέραν των χωρικών υδάτων των κρατών μελών καθώς και τους τύπους των αλιευτικών δραστηριοτήτων που απαγορεύονται ή επιτρέπονται στις εν λόγω περιοχές.

2. Βάσει των πληροφοριών αυτών, καθώς επίσης και οποιωνδήποτε άλλων σχετικών πληροφοριών για τον ίδιο σκοπό, το Συμβούλιο καθορίζει, πριν την 31η Δεκεμβρίου 2005, προστατευόμενες περιοχές οι οποίες βρίσκονται ιδίως στο σύνολό τους ή εν μέρει πέραν των χωρικών υδάτων των κρατών μελών καθώς και τους τύπους των αλιευτικών δραστηριοτήτων που απαγορεύονται ή επιτρέπονται στις εν λόγω περιοχές.

Τροπολογία 9

Άρθρο 6, παράγραφος 1

1. Τα κράτη μέλη καθορίζουν, πριν την 31η Δεκεμβρίου 2004, πρόσθετες προστατευόμενες περιοχές εντός των χωρικών υδάτων τους, στις οποίες μπορούν να απαγορεύονται ή να περιορίζονται οι αλιευτικές δραστηριότητες με στόχο τη διατήρηση και τη διαχείριση των έμβιων υδρόβιων πόρων ή για τη διατήρηση ή βελτίωση της κατάστασης διατήρησης των θαλάσσιων οικοσυστημάτων. Οι αρμόδιες αρχές των ενδιαφερομένων κρατών μελών αποφασίζουν σχετικά με τα αλιευτικά εργαλεία που μπορούν να χρησιμοποιούνται στις εν λόγω προστατευόμενες περιοχές, καθώς επίσης και τους κατάλληλους τεχνικούς κανόνες οι οποίοι δεν θα πρέπει να είναι λιγότερο αυστηροί από τους προβλεπόμενους στην κοινοτική νομοθεσία.

1. Τα κράτη μέλη καθορίζουν, πριν την 31η Δεκεμβρίου 2005, πρόσθετες προστατευόμενες περιοχές εντός των χωρικών υδάτων τους, στις οποίες μπορούν να απαγορεύονται ή να περιορίζονται οι αλιευτικές δραστηριότητες με στόχο τη διατήρηση και τη διαχείριση των έμβιων υδρόβιων πόρων ή για τη διατήρηση ή βελτίωση της κατάστασης διατήρησης των θαλάσσιων οικοσυστημάτων. Οι αρμόδιες αρχές των ενδιαφερομένων κρατών μελών αποφασίζουν σχετικά με τα αλιευτικά εργαλεία που μπορούν να χρησιμοποιούνται στις εν λόγω προστατευόμενες περιοχές, καθώς επίσης και τους κατάλληλους τεχνικούς κανόνες οι οποίοι δεν θα πρέπει να είναι λιγότερο αυστηροί από τους προβλεπόμενους στην κοινοτική νομοθεσία.

Τροπολογία 10

Άρθρο 7

1. Απαγορεύεται η χρήση για σκοπούς αλιείας ή η διατήρηση επί του σκάφους των κάτωθι:

(α) τοξικών, υπνωτικών ή διαβρωτικών ουσιών,

(α) τοξικών, υπνωτικών ή διαβρωτικών ουσιών,

(β) γεννητριών ηλεκτροπληξίας,

(β) γεννητριών ηλεκτροπληξίας,

(γ) εκρηκτικών υλών,

(γ) εκρηκτικών υλών,

(δ) ουσιών οι οποίες μπορούν να εκρήγνυνται σε περίπτωση ανάμειξής τους,

(δ) ουσιών οι οποίες μπορούν να εκρήγνυνται σε περίπτωση ανάμειξής τους,

(ε) συρόμενων διατάξεων για τη συλλογή κόκκινων κοραλλιών,

(ε) συρόμενων διατάξεων για τη συλλογή κόκκινων κοραλλιών,

(στ) αεροσφύρων ή άλλων κρουστικών εργαλείων για τη συλλογή ειδών που κατοικούν σε βράχους.

(στ) αεροσφύρων ή άλλων κρουστικών εργαλείων για τη συλλογή ειδών που κατοικούν σε βράχους.

2. Δεν επιτρέπεται η χρήση διχτυών βυθού και στασίμων επιπλεόντων διχτυών για την αλιεία των εξής ειδών: τόνος ο μακρύπτερος (Thunnus alalunga), ερυθρός τόνος (Thunnus thynnus), ξιφίας (Xiphias gladius), καστανόψαρο (Brama brama), καρχαρίες (Hexanchus griseus· Cetorhinus maximus· Alopiidae; Carcharhinidae· Sphyrnidae· Isuridae· Lamnidae).

Τροπολογία 11

Άρθρο 8, παράγραφοι 1 έως 4

1. Απαγορεύεται η χρήση για σκοπούς αλιείας και η διατήρηση επί του σκάφους συρόμενων διχτυών, κυκλωτικών διχτυών ή απλαδιών διχτυών που αλιεύουν κεφαλάδες, εκτός εάν το μέγεθος ματιών στο τμήμα εκείνο του διχτυού που διαθέτει τα μικρότερα μάτια συμμορφούται προς τις διατάξεις των παραγράφων 3 έως 6.

1. Απαγορεύεται η χρήση για σκοπούς αλιείας και η διατήρηση επί του σκάφους συρόμενων διχτυών, κυκλωτικών διχτυών ή απλαδιών διχτυών, εκτός εάν το μέγεθος ματιών στο τμήμα εκείνο του διχτυού που διαθέτει τα μικρότερα μάτια ανταποκρίνεται στις διατάξεις των παραγράφων 3 έως 6.

2. ο μέγεθος ματιών καθορίζεται με τις διαδικασίες που προβλέπονται στον κανονισμό της Επιτροπής (ΕΚ) αριθ. 129/2003.

2. Το μέγεθος ματιών καθορίζεται με τις διαδικασίες που προβλέπονται στον κανονισμό της Επιτροπής (ΕΚ) αριθ. 129/2003.

3. Για τα συρόμενα δίχτυα, εκτός εκείνων που αναφέρονται στην παράγραφο 4, τα ελάχιστα μεγέθη ματιών έχουν ως εξής:

3. Για τα συρόμενα δίχτυα, εκτός εκείνων που αναφέρονται στην παράγραφο 4, τα ελάχιστα μεγέθη ματιών έχουν ως εξής:

(1) Μέχρι την 31η Δεκεμβρίου 2005: 40 mm·

(1) Μέχρι την 31η Δεκεμβρίου 2006: 40 mm·

(2) Από την 1η Ιανουαρίου 2006: 50 mm·

(2) Από την 1η Ιανουαρίου 2007: τα δίχτυα που αναφέρονται στο προηγούμενο σημείο αντικαθίστανται από δικτύωμα με τετραγωνικά μάτια 40 mm στον σάκο ή, εφόσον ο πλοιοκτήτης υποβάλλει επαρκώς αιτιολογημένο αίτημα, από δικτύωμα με ρομβοειδή μάτια 50 mm.

Σε σχέση με τα οριζόμενα στο προηγούμενο σημείο, τα αλιευτικά σκάφη επιτρέπεται να χρησιμοποιούν και να μεταφέρουν μόνον ένα από τα δύο αυτά είδη διχτυών και είναι, συνεπώς, υποχρεωμένα να επιλέγουν μεταξύ του δικτυώματος με τετραγωνικά μάτια 40 mm στον σάκο, ή του δικτυώματος με ρομβοειδή μάτια 50 mm.

(3) Από την 1η Ιανουαρίου 2009: 60 mm.

4. Για τα πελαγικά δίχτυα τράτας αλιείας σαρδέλας και γαύρου, εφόσον τα είδη αυτά αντιπροσωπεύουν τουλάχιστον το 85 % του ζώντος βάρους του αλιεύματος μετά τη διαλογή, το ελάχιστο μέγεθος ματιών ανέρχεται σε 20 mm.

4. Για τα πελαγικά δίχτυα τράτας αλιείας σαρδέλας και γαύρου, εφόσον τα είδη αυτά αντιπροσωπεύουν τουλάχιστον το 80 % του ζώντος βάρους του αλιεύματος μετά τη διαλογή, το ελάχιστο μέγεθος ματιών ανέρχεται σε 20 mm.

Τροπολογία 12

Άρθρο 9, παράγραφος 1

1. Απαγορεύεται η χρήση για σκοπούς αλιείας και η διατήρηση επί του σκάφους οποιωνδήποτε παραγαδιών με αγκίστρια συνολικού μήκους μικρότερου των 5 cm και πλάτους μικρότερου των 2,5 cm για οποιοδήποτε αλιευτικό σκάφος που χρησιμοποιεί παραγάδια και εκφορτώνει ή διατηρεί επ' αυτού ποσότητα κεφαλάδων (Pagellus bogaraveo), η οποία αποτελεί περισσότερο από το 20 % τω αλιευμάτων από απόψεως ζώντος βάρους μετά τη διαλογή.

1. Απαγορεύεται η χρήση για σκοπούς αλιείας και η διατήρηση επί του σκάφους οποιωνδήποτε παραγαδιών με αγκίστρια συνολικού μήκους μικρότερου των 3,95 cm και πλάτους μικρότερου των 1,65 cm για οποιοδήποτε αλιευτικό σκάφος που χρησιμοποιεί παραγάδια και εκφορτώνει ή διατηρεί επ' αυτού ποσότητα κεφαλάδων (Pagellus bogaraveo), η οποία αποτελεί περισσότερο από το 20 % τω αλιευμάτων από απόψεως ζώντος βάρους μετά τη διαλογή.

Τροπολογία 13

Άρθρο 12

1. χρήση συρόμενων εργαλείων απαγορεύεται εντός 3 ναυτικών μιλίων από την ακτή η εντός αποστάσεως από την ακτή μέχρι την ισοβαθή καμπύλη των 50 μέτρων στην περίπτωση που το βάθος αυτό συναντάται σε πλησιέστερη απόσταση από την ακτή.

1. Η χρήση συρόμενων εργαλείων απαγορεύεται εντός 3 ναυτικών μιλίων από την ακτή η εντός αποστάσεως από την ακτή μέχρι την ισοβαθή καμπύλη των 50 μέτρων στην περίπτωση που το βάθος αυτό συναντάται σε πλησιέστερη απόσταση από την ακτή.

2. Η χρήση διχτυών τράτας και υδραυλικών δραγών απαγορεύεται εντός 1,5 ναυτικού μιλίου από την ακτή.

2. Η χρήση διχτυών τράτας απαγορεύεται εντός 1,5 ναυτικού μιλίου από την ακτή και η χρήση υδραυλικών δραγών απαγορεύεται εντός 0,5 ναυτικού μιλίου από την ακτή.

3. Η χρήση γρι-γρι απαγορεύεται εντός 0,5 ναυτικών μιλίων από την ακτή ή εντός αποστάσεως από την ακτή μέχρι της ισοβαθούς καμπύλης των 50 μέτρων, στην περίπτωση που το βάθος αυτό συναντάται σε πλησιέστερη απόσταση από την ακτή.

3. Η χρήση γρι-γρι απαγορεύεται εντός 300 μέτρων από την ακτή ή εντός αποστάσεως από την ακτή μέχρι της ισοβαθούς καμπύλης των 50 μέτρων, στην περίπτωση που το βάθος αυτό συναντάται σε πλησιέστερη απόσταση από την ακτή.

4. Η χρήση συρόμενων εργαλείων, γρι-γρι και άλλων κυκλωτικών διχτυών απαγορεύεται εντός ενός ναυτικού μιλίου από τα όρια προστατευόμενων περιοχών που έχουν θεσπιστεί σύμφωνα με τα άρθρα 5 και 6.

5. Κατόπιν αιτήσεως κράτους μέλους, η Επιτροπή μπορεί να επιτρέψει παρέκκλιση από τις παραγράφους 1 και 3 σε τοπική βάση, στην περίπτωση που η εν λόγω παρέκκλιση δικαιολογείται από ιδιαίτερους γεωγραφικούς περιορισμούς ή στην περίπτωση που ο σχετικός τύπος αλιείας είναι άκρως επιλεκτικός και έχει αμελητέα επίπτωση στο θαλάσσιο περιβάλλον και υπό τον όρο ότι οι τύποι αυτοί αλιείας υπόκεινται σε σχέδιο διαχείρισης που αναφέρεται στο άρθρο 17. Τα κράτη μέλη υποβάλλουν επικαιροποιημένα επιστημονικά και τεχνικά δικαιολογητικά στοιχεία για την εν λόγω παρέκκλιση.

5. Κατόπιν αιτήσεως κράτους μέλους, η Επιτροπή μπορεί να επιτρέψει παρέκκλιση από τις παραγράφους 1 και 3 σε τοπική βάση, στην περίπτωση που η εν λόγω παρέκκλιση δικαιολογείται από ιδιαίτερους γεωγραφικούς περιορισμούς, όπως η έκταση του παράκτιου βυθού ή στην περίπτωση που ο σχετικός τύπος αλιείας είναι άκρως επιλεκτικός και έχει αμελητέα επίπτωση στο θαλάσσιο περιβάλλον και αφορά περιορισμένο αριθμό σκαφών, και υπό τον όρο ότι οι τύποι αυτοί αλιείας υπόκεινται σε σχέδιο διαχείρισης που αναφέρεται στο άρθρο 17. Τα κράτη μέλη υποβάλλουν προσαρμοσμένα στα πρόσφατα δεδομένα επιστημονικά και τεχνικά δικαιολογητικά στοιχεία για την εν λόγω παρέκκλιση.

Τροπολογία 14

Άρθρο 14, παράγραφος 1

1. Οι μικρότεροι του κανονικού μεγέθους θαλάσσιοι οργανισμοί μπορούν να αλιεύονται, διατηρούνται επί του σκάφους, μεταφορτώνονται, εκφορτώνονται, μεταβιβάζονται, αποθηκεύονται, πωλούνται, η προσφέρονται για πώληση για το σκοπό τεχνητού εμπλουτισμού του αποθέματος ή μετεγκατάστασης με την άδεια και υπό την εποπτεία του κράτους μέλους στο οποίο λαμβάνουν χώρα οι εν λόγω δραστηριότητες.

1. Κατά παρέκκλιση από το άρθρο 13, οι μικρότεροι του κανονικού μεγέθους θαλάσσιοι οργανισμοί μπορούν να αλιεύονται, διατηρούνται επί του σκάφους, μεταφορτώνονται, εκφορτώνονται, μεταβιβάζονται, αποθηκεύονται, πωλούνται, η προσφέρονται για πώληση ζωντανοί για το σκοπό τεχνητού εμπλουτισμού του αποθέματος ή μετεγκατάστασης με την άδεια και υπό την εποπτεία του κράτους μέλους στο οποίο πραγματοποιούνται οι εν λόγω δραστηριότητες.

Τροπολογία 15

Άρθρο 14, παράγραφος 3α (νέα)

3α. Απαγορεύεται η εισαγωγή, η μεταφορά από άλλες περιοχές ή η ενίσχυση των πληθυσμών μη αυτοχθόνων ειδών.

Τροπολογία 16

Άρθρο 15, παράγραφος 1

1. Απαγορεύεται για σκοπούς ερασιτεχνικής αλιείας η χρήση συρόμενων διχτύων, κυκλωτικών διχτύων, γρι-γρι, δραγών, απλαδιών διχτύων, μανωμένων διχτύων καθώς και παραγαδιών για την αλιεία άκρως μεταναστευτικών ειδών.

1. Απαγορεύεται για σκοπούς ερασιτεχνικής αλιείας η χρήση συρόμενων διχτυών, κυκλωτικών διχτύων, γρι-γρι, δραγών, απλαδιών διχτύων, μανωμένων διχτυών, παραγαδιών βυθού, καθώς και παραγαδιών για την αλιεία άκρως μεταναστευτικών ειδών.

Τροπολογία 17

Άρθρο 15, παράγραφος 3, εδάφιο 1α (νέο)

Τροπολογία 18

Άρθρο 17, παράγραφος 1

1. Μέχρι την 31η Δεκεμβρίου 2004, τα κράτη μέλη θεσπίζουν σχέδια διαχείρισης για την αλιεία που διεξάγεται με γρίπους που σύρονται από σκάφη, πεζότρατες, κυκλωτικά δίχτυα και δράγες εντός των χωρικών τους υδάτων. Το άρθρο 6 παράγραφοι 2, 3 και 4 πρώτο εδάφιο του κανονισμού (ΕΚ) αριθ. 2371/2002 εφαρμόζεται στα εν λόγω σχέδια διαχείρισης.

1. Μέχρι την 31η Δεκεμβρίου 2005, τα κράτη μέλη θεσπίζουν σχέδια διαχείρισης για την αλιεία που διεξάγεται με γρίπους που σύρονται από σκάφη, πεζότρατες, κυκλωτικά δίχτυα και δράγες εντός των χωρικών τους υδάτων. Το άρθρο 6 παράγραφοι 2, 3 και 4 πρώτο εδάφιο του κανονισμού (ΕΚ) αριθ. 2371/2002 εφαρμόζεται στα εν λόγω σχέδια διαχείρισης.

Τροπολογία 19

Άρθρο 17, παράγραφος 5, στοιχείο δα) (νέο)

δα) της οικονομικής υποστήριξης στην περίπτωση περιόδων απαγόρευσης της αλιείας για βιολογικούς λόγους.

Τροπολογία 20

Άρθρο 22

Άρθρο 4α (Κανονισμός (ΕΚ) αριθ. 973/2001)

Στον κανονισμό (ΕΚ) αριθ. 973/2001 προστίθεται το ακόλουθο άρθρο 4α:

Άρθρο 4α

1. Απαγορεύεται η χρήση διχτυών βυθού και στάσιμων επιπλεόντων διχτυών στη Μεσόγειο Θάλασσα, για την αλιεία των εξής ειδών: τόνος ο μακρύπτερος (Thunnus alalunga), ερυθρός τόνος (Thunnus thynnus), ξιφίας (Xiphias gladius), καστανόψαρο (Brama brama), καρχαρίες (Hexanchus griseus· Cetorhinus maximus· Alopiidae; Carcharhinidae· Sphyrnidae· Isuridae· Lamnidae).

2. Απαγορεύεται η χρήση για σκοπούς αλιείας και η διατήρηση επί του σκάφους στη Μεσόγειο Θάλασσα οποιωνδήποτε παραγαδιών με αγκίστρια συνολικού μήκους μικρότερου των 10 cm και πλάτους μικρότερου των 4,5 cm για οποιοδήποτε αλιευτικό σκάφος που χρησιμοποιεί παραγάδία και φορτώνει ή διατηρεί επ' αυτού ποσότητα ξιφία (Xiphias gladius)ο οποίος αποτελεί περισσότερο από το 20 % του αλιεύματος από απόψεως ζώντος βάρους μετά τη διαλογή.

3. Απαγορεύεται στη Μεσόγειο Θάλασσα από 1ης Οκτωβρίου έως 31 Ιανουαρίου κάθε έτους η αλιεία με πελαγικά παραγάδια οποιουδήποτε από τα εξής είδη: τόνος μακρύπτερος (Thunnus alalunga), ερυθρός τόνος (Thunnus thynnus), ξιφίας (Xiphias gladius) και καρχαρίες (Hexanchus griseus· Cetorhinus maximus· Alopiidae· Carcharhinidae· Sphyrnidae· Isuridae· Lamnidae).

4. Για τους σκοπούς της παραγράφου 2:

(α) το συνολικό μήκος των αγκιστριών μετράται ως το ολικό μήκος της λαβής του αγκιστριού από το άκρο του αγκιστριού το οποίο χρησιμεύει για την πρόσδεση της πετονιάς και το οποίο είναι συνήθως σχήματος οφθαλμού, μέχρι την κορυφή της καμπύλης.

(β) το πλάτος των αγκιστριών μετράται ως η μέγιστη οριζόντια απόσταση από το εξωτερικό μέρος της λαβής έως το εξωτερικό τμήμα του δοντιού.

Τροπολογία 21

Άρθρο 23

Παράρτημα IV, καταχώρηση που αφορά τον ξιφία (Κανονισμός (ΕΚ) αριθ. 973/2001)

Στο παράρτημα IV του κανονισμού (ΕΚ) αριθ. 973/2001 η καταχώρηση που αφορά τον ξιφία αντικαθίσταται από τα εξής:

ξιφίας (Xiphias gladius) στον Ατλαντικό Ωκεανό: 25 kg ή 125 cm (κάτω γνάθος)·

ξιφίας (Xiphias gladius) στη Μεσόγειο Θάλασσα: 110 cm (κάτω γνάθος) ή 16 kg στρογγυλεμένου βάρους (βάρος ολοκλήρου του ψαριού πριν την επεξεργασία ή την αφαίρεση οποιουδήποτε τμήματος) ή 14 kg βάρους μετά την απολέπιση και τον εκσπλαχνισμό (βάρος μετά την αφαίρεση των λεπιών και των σπλάχνων) [2]

Τροπολογία 22

Άρθρο 23 Α (νέο)

Άρθρο 23α

Μετά από σχετική πρόταση της Επιτροπής, το Συμβούλιο αποφασίζει, πριν από την 31η Μαρτίου 2006, σχετικά με τα τεχνικά μέτρα για την προστασία των ιχθυδίων ξιφία στη Μεσόγειο.

Τροπολογία 23

Παράρτημα II, τμήμα 1, ΔΡΑΓΕΣ

Τροπολογία 24

Παράρτημα II, τμήμα 3, τρίτη περίπτωση

— Απαγορεύεται η μεταφορά επί του σκάφους και η πόντιση μανωμένων διχτύων, απλαδιών διχτύων βυθού ή στάσιμων επιπλεόντων απλαδιών διχτύων μήκους μεγαλύτερου των 4000μέτρων ανά σκάφος.

— Απαγορεύεται η μεταφορά επί του σκάφους και η πόντιση μανωμένων διχτυών, απλαδιών διχτύων βυθού ή στάσιμων επιπλεόντων απλαδιών διχτυών μήκους μεγαλύτερου των 6000 μέτρων ανά σκάφος, λαμβάνοντας υπόψη ότι, στην περίπτωση μονομελούς πληρώματος, αυτά δεν μπορούν να υπερβαίνουν τα 2500 μέτρα, στα οποία μπορούν να προστίθενται άλλα 2000 μέτρα στην περίπτωση δευτέρου μέλους και 1500 ακόμη μέτρα στην περίπτωση τρίτου μέλους του πληρώματος.

Τροπολογία 25

Παράρτημα ΙΙ, τμήματα 6, 7 και 8

6. Παραγάδια βυθού

6. Παραγάδια βυθού

- Απαγορεύεται η μεταφορά επί του σκάφους και η πόντιση παραγαδιών μήκους μεγαλύτερου των 7.000 μέτρων ανά σκάφος.

- Απαγορεύεται η μεταφορά επί του σκάφους και η πόντιση περισσότερων των 3000 αγκίστρων ανά σκάφος.

7. Σχοινιά με κιούρτους για την αλιεία μαλακοστράκων βαθέων υδάτων

7. Σχοινιά με κιούρτους για την αλιεία μαλακοστράκων βαθέων υδάτων

8. Παραγάδια επιφανείας (επιπλέοντα)

8. Παραγάδια επιφανείας (επιπλέοντα)

- 2000 αγκίστρων ανά σκάφος για τα σκάφη που αλιεύουν ερυθρό τόνο (Thunnus thynnus)·

- 3500 αγκίστρων για τα σκάφη που αλιεύουν ξιφία (Xyphias gladius)·

- 5000 αγκίστρων ανά σκάφος για τα σκάφη που αλιεύουν μακρύπτερο τόνο (Thunnus alalunga)·

Τροπολογία 26

Παράρτημα ΙΙΙ

Επιστημονική ονομασία | Ελάχιστο μέγεθος |

Επιστημονική ονομασία | Ελάχιστο μέγεθος |

1.Ιχθείς |

1.Ιχθείς |

Dicentrarchus labrax | 25 cm |

Dicentrarchus labrax | 25 cm |

Diplodus annularis | 12 cm |

Diplodus annularis | 12 cm |

Diplodus puntazzo | 18 cm |

Diplodus puntazzo | 18 cm |

Diplodus sargus | 23 cm |

Diplodus sargus | 23 cm |

Diplodus vulgaris | 18 cm |

Diplodus vulgaris | 18 cm |

Engraulis encrasicolus * | 11 cm |

Engraulis encrasicolus * | 9 cm |

Epinephelus spp. | 45 cm |

Epinephelus spp. | 45 cm |

Lithognathus mormyrus | 20 cm |

Lithognathus mormyrus | 20 cm |

Merluccius merluccius | 15 cm |

Merluccius merluccius | 20 cm |

Mullus spp. | 11 cm |

Mullus spp. | 11 cm |

Pagellus acarne | 17 cm |

Pagellus acarne | 17 cm |

Pagellus bogaraveo | 33 cm |

Pagellus bogaraveo | 33 cm |

Pagellus erythrinus | 15 cm |

Pagellus erythrinus | 15 cm |

Pagrus pagrus | 18 cm |

Pagrus pagrus | 18 cm |

Polyprion americanus | 45 cm |

Polyprion americanus | 45 cm |

Sardina pilchardus** | 13 cm |

Sardina pilchardus** | 11 cm |

Scomber japonicus | 18 cm |

Scomber japonicus | 18 cm |

Scomber scombrus | 18 cm |

Scomber scombrus | 18 cm |

Solea vulgaris | 25 cm |

Solea vulgaris | 20 cm |

Sparus aurata | 20 cm |

Sparus aurata | 20 cm |

Trachurus spp. | 15 cm |

Trachurus spp. | 15 cm |

2.Crustaceans |

2.Crustaceans |

Homarus gammarus | 30 cm ΟΜ |

Homarus gammarus | 30 cm ΟΜ |

Nephrops norvegicus | 20 mm ΜΚ Nephrops norvegicus |

20 mm ΜΚ | 70 mm ΟΜ 70 mm ΟΜ |

Palinuridae | 105 mm ΜΚ |

Palinuridae | 90 mm ΜΚ |

Parapenaeus longirostris | 20 mm ΜΚ |

Parapenaeus longirostris | 20 mm ΜΚ |

3.Mollusc bivalves |

3.Mollusc bivalves |

Pecten jacobeus | 11 cm |

Pecten jacobeus | 10 cm |

Venerupis spp. | 25 mm |

Venus spp. | 25 mm |

[1] Δεν έχει δημοσιευθεί ακόμη στην Επίσημη Εφημερίδα.

[2] Δεν εφαρμόζεται στον ξιφία στη Μεσόγειο η ανοχή 15 % που αναφέρεται στο άρθρο 7 παράγραφος 1 δεύτερο εδάφιο.

--------------------------------------------------